ai4bharat/Pralekha huggingface dataset:
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
ரியல் எஸ்டேட் துறையில் எளிதாக தொழில் செய்வதை உறுதிப்படுத்துவதுடன் வீடு வாங்குவோரின் நலனை பாதுகாக்கவும் அரசு உறுதி
ரியல் எஸ்டேட் துறையில் தொழில் செய்வதை எளிதாக்குவதுடன், வீடுவாங்குவோரின் நலனைப் பாதுகாக்கவும், வீடு வாங்குவோருக்கு ஆதரவு அளிக்கவும் அரசு உறுதிபூண்டுள்ளது. செய்தியாளர் சந்திப்பில் மத்திய நிதியமைச்சர் திருமதி நிர்மலா சீத்தாராமன் வெளியிட்ட அறிவிப்பைத் தொடர்ந்து, வீடுவாங்குவோரின் நலனைப் பாதுகாக்கும் வகையில், அனைத்து மாநிலங்கள்/யூனியன் பிரதேசங்களுக்கும், மாநிலங்களின் ரியல் எஸ்டேட் ஒழுங்குமுறை ஆணையத்துக்கும் அறிவுரைகளை மத்திய அரசு அனுப்பியுள்ளது. அதில், ரியல் எஸ்டேட் ஒழுங்குமுறை ஆணையத்தில் பதிவுசெய்யப்பட்ட அனைத்து ரியல் எஸ்டேட் திட்டங்களுக்கான பதிவு காலத்தை 6 மாதங்களுக்கு தானாக நீட்டிக்க அறிவுறுத்தப்பட்டுள்ளது. கோவிட்-19 பெருந்தொற்று காரணமாக தேவைப்பட்டால், மேலும் 3 மாதங்கள் நீட்டிக்கலாம் என்றும் தெரிவிக்கப்பட்டுள்ளது.
அனைத்து மாநிலங்கள்/யூனியன் பிரதேசங்கள் மற்றும் மாநிலங்களில் உள்ள ரியல் எஸ்டேட் ஒழுங்குமுறை ஆணையத்துக்கு மத்திய வீட்டுவசதி மற்றும் நகர்ப்புற விவகாரங்கள் துறை அமைச்சகம் அறிவுரைகளை அனுப்பியுள்ளது. அதில், இயற்கைப் பேரிடர் போன்ற கோவிட்-19 தொற்று, ரியல் எஸ்டேட் திட்டங்களின் வழக்கமான பணிகளை கடுமையாக பாதித்துள்ளதால், இருதரப்பும் தானாகவே திட்டங்களுக்கான காலத்தை ஒத்திவைக்க வேண்டும் என்று அறிவுறுத்தப்பட்டுள்ளது. மேலும், ரியல் எஸ்டேட் ஒழுங்குமுறை ஆணையத்தில் பதிவுசெய்யப்பட்ட அனைத்து ரியல் எஸ்டேட் திட்டங்களுக்கான பதிவு காலத்தையும் 6 மாதங்கள் ஒத்திவைக்க வேண்டும், கோவிட்-19 பெருந்தொற்றால் ஏற்படும் சூழ்நிலை மாற்றங்களைக் கருத்தில் கொண்டு, மேலும் 3 மாதங்கள் வரை நீட்டிக்கலாம் என்றும் தெரிவிக்கப்பட்டுள்ளது.
இந்த நடவடிக்கைகள், வீடுவாங்குவோருக்கு சில மாதங்கள் தாமதமானாலும் வீடுகள் / குடியிருப்புகள் கிடைப்பது உறுதிப்படுத்தப்படும். அதேபோல, திட்டங்கள் நிறைவேற்றப்படுவது நிச்சயம் உறுதிப்படுத்தப்படும்.
(Visitor Counter : 178
PIB Headquarters
சென்னை விமான நிலைய சர்வதேச முனையத்தில் சிடிஎக்ஸ் ஸ்கேனர் முறையில் பயணிகளின் உடைமைகள் சோதனை
சென்னை விமான நிலைய சர்வதேச முனையத்தின் புறப்பாடு பகுதியில், பாதுகாப்பை பலப்படுத்தும் விதமாக சிடிஎக்ஸ் எனப்படும் கணினி வரைவி எக்ஸ்ரே அடிப்படையில் பயணிகளின் உடைமைகளை பரிசோதிக்கும் நடைமுறை, இன்று  முதல் செயல்பாட்டிற்கு வந்துள்ளது.
இதன் காரணமாக, பயணிகள் இனி நீண்டவரிசையில் காத்திருக்காமல், செக் இன் கவுண்டர்களில் ஸ்கேன் செய்யப்பட்டு பதிவு செய்த தங்களது உடைமைகளை, விரைவான நடைமுறைகள் மூலம் குறைவான நேரத்தில் பெற்றுக்கொள்ளலாம்.
மொத்தம் 58 கோடி ரூபாய் செலவில், உள்நாட்டு முனையத்தில் 4, சர்வதேச முனையத்தில் 4 என மொத்தம் 8 சிடிஎக்ஸ் ஸ்கேனர் கருவிகள் பொருத்தப்பட்டுள்ளன. சர்வதேச முனையத்தில் பழைய ஈடிஎஸ் ஸ்கேனர் மாற்றப்பட்டு, அதற்கு பதிலாக 02.01.2020 முதல் சிடிஎக்ஸ் ஸ்கேனர் நிறுவப்பட்டுள்ளது.
இந்த புதிய வகை சிடிஎக்ஸ் ஸ்கேனர்கள் ஒரு மணிநேரத்தில் 1800 பெட்டிகளை கையாளும் திறன்கொண்டது என்பதோடு, சோதனை நடவடிக்கைகளை விரைவாகவும், மேம்பட்ட வகையிலும் மேற்கொள்ள முடியும். வாராந்திர அடிப்படையில் இந்த கருவி இரு  முனையங்களிலும் 75000-க்கும் மேற்பட்ட பெட்டிகளை கையாளும்.
உள்நாட்டு முனையத்தில் இந்த கருவி முதன்முறையாக அறிமுகப்படுத்தப்பட்டு, பரிசோதனை முறையில் இயங்கி வருகிறது. இது விரைவில் முறைப்படி செயல்பாட்டிற்கு வரவுள்ளது. பயணிகளின் பெட்டிகளை கையாளும் நடைமுறையும் உயர்திறன் வாய்ந்த பி எல் சி, டிரைவ்ஸ், கன்வேயர்கள் மற்றும் கட்டுப்பாட்டு முறை மூலம் மேம்படுத்தப்பட்டுள்ளது.
சர்வதேச மற்றும் உள்நாட்டு முனையத்தில் பொருத்தப்பட்டுள்ள இந்த கருவிகளை அமெரிக்காவைச் சேர்ந்த அங்கீகரிக்கப்பட்ட முகமையான டிஎஸ்ஏ நிறுவனம் முழுமையாக ஆய்வு செய்து சான்றிதழ் வழங்கியுள்ளது. இந்தியாவில் உள்நாட்டு விமான பாதுகாப்பு ஒழுங்குமுறை அமைப்பான பிசிஏஎஸ் நிறுவனத்தின் ஒப்புதலும் பெறப்பட்டுள்ளதாக இந்திய விமான நிலையங்கள் ஆணையத்தின் சென்னை விமான நிலைய தகவல் தொடர்புத் துறை தெரிவித்துள்ளது.
பிரதமர் அலுவலகம்
பிப்ரவரி 17 அன்று நடைபெறவுள்ள எக்னாமிக் டைம்ஸ் உலக வர்த்தக மாநாட்டில் பிரதமர் உரையாற்றவுள்ளார்
பிப்ரவரி 17 அன்று தில்லியில் உள்ள ஹோட்டல் தாஜ் பேலஸில் இரவு மணி 7.40-க்கு நடைபெறும் எக்னாமிக் டைம்ஸ் உலக வர்த்தக மாநாட்டில் பிரதமர் திரு நரேந்திர மோடி உரையாற்றவுள்ளார்.
மீள்திறன், செல்வாக்கு, ஆதிக்கம் என்ற கருப்பொருள் கொண்டு உலக வர்த்தக மாநாடு 2023 நடைபெறவுள்ளது. பிப்ரவரி 17, 18 ஆகிய இரண்டு நாட்கள் இம்மாநாடு நடைபெறுகிறது.
டைம்ஸ் குழுமம் மூலம் ஆண்டுதோறும் உலக வர்த்தக மாநாடு நடத்தப்படுகிறது. முக்கியப் பொருளாதார சவால்களுக்கு தீர்வுகாண சிந்தனைத் தலைவர்கள், கொள்கை வடிவமைப்பாளர்கள், கல்வியாளர்கள் மற்றும் பெருநிறுவனங்களின் தலைவர்களை பொதுவான தளத்தில் இம்மாநாடு ஒன்றிணைக்கும். 200-க்கும் மேற்பட்ட தொழில்துறை தலைவர்கள் மாநாட்டின் 40 அமர்வுகளில் பேசவுள்ளனர்.
சுகாதாரம் மற்றும் குடும்ப நலத்துறை அமைச்சகம்
அமைச்சகங்கள், மாநிலங்கள் மற்றும் சம்பந்தப்பட்டவர்களுடனான ஒருங்கிணைப்பு இலக்குகளை அடைவதற்கு முக்கியமாகும் : ஜே.பி.நட்டா
பெண்கள், குழந்தைகள் மற்றும் விடலைப் பருவத்தினர் ஆரோக்கியத்திற்கான இலக்குகளை அடைவதற்கு அமைச்சகங்கள், மாநிலங்கள் மற்றும் சம்பந்தப்பட்டவர்களுடனான ஒருங்கிணைப்பு மிகவும் அவசியமானது என்று மத்திய சுகாதார மற்றும் குடும்பநலத்துறை அமைச்சர் திரு.ஜே.பி.நட்டா கூறியுள்ளார். இனப்பெருக்கம், மகப்பேறு, புதிதாகப் பிறந்த சிசு, குழந்தைகள் மற்றும் விடலைப் பருவத்தினரின் ஆரோக்கியம் குறித்து நாடுகளுக்கிடையே தகவல்களைப் பரிமாறிக் கொள்ளும் தனித்துவத் தளமாக, 2018 சர்வதேசக் கூட்டமைப்பு நிகழ்ச்சி திகழும். அதற்கான முன்னோடி நிகழ்ச்சியில் பேசிய திரு.நட்டா, பெண்கள், விடலைப்பருவத்தினர் மற்றும் குழந்தைகளின் ஆரோக்கியத்துக்கு உலக அளவிலான சிகிச்சை வழங்குவதற்கான ஒத்துழைப்புக்கு அரசு உறுதி பூண்டுள்ளது என்று கூறினார்.
சுகாதார அமைச்சகத்தின் சாதனைகளை விளக்கிய திரு.ஜே.பி.நட்டா, 90 சதவீத முழு நோய்த்தடுப்பு இலக்கை நோக்கி, நமது முன்னேற்றம் தொடர்வதாகக் கூறினார். ஆண்டுக்கு ஒரு சதவீத வளர்ச்சி கண்ட முழு நோய்த்தடுப்பு, தற்போது இந்திரதனுஷ் இயக்கத்தின் மூலம் ஆண்டுக்கு 7 சதவீதமாக உயர்ந்துள்ளது என்று அவர் தெரிவித்தார். 2018 டிசம்பர் மாத வாக்கில், 90 சதவீதத்திற்கும் அதிகமான நோய்த் தடுப்பு நடவடிக்கையை எட்டும் நோக்கத்துடன், செயல்படுத்தப்படும் சிறப்பு இயக்கமான இந்திரதனுஷ் முனைப்பு இயக்கம் அண்மையில் தொடங்கப்பட்டதாக அவர் கூறினார். மகப்பேறு மற்றும் வலிப்பு நோய் தடுப்பு நடவடிக்கைகளுக்காக இந்தியா அதிகாரப்பூர்வமாக அங்கீகரிக்கப்பட்டுள்ளது என்று சுகாதார அமைச்சர் மேலும் தெரிவித்தார்.
உலகத் தரத்திலான மருத்துவ சேவையை வழங்குவதை உறுதி செய்யும் ஆயுஷ்மான் பாரத் என்னும் தேசிய சுகாதாரப் பாதுகாப்பு இயக்கம் முக்கிய நடவடிக்கை என்று அவர் மேலும் கூறினார்.
2018 சர்வதேச கூட்டமைப்பின் முக்கியத்துவத்தை விளக்கிய சிலி குடியரசின் முன்னாள் அதிபர் டாக்டர். மிச்சல் பேச்சலெட், வாழ்க்கையின் ஒவ்வொரு பகுதியிலும் நவீன சுகாதார திட்டங்களின் முன்னேற்றத்திற்கு பல்வேறு சுகாதாரத்துறை பிரதிநிதிகளின் ஆலோசனை அவசியம் என்று குறிப்பிட்டார். உலக அளவிலான சிறந்த மருத்துவ முறைகள், தொழில்நுட்ப நிபுணத்துவத்தை, மக்கள், கல்வியாளர்கள், தனியார் துறை, அரசு துறைகள் ஆகியவற்றில், பகிர்ந்து கொள்வது மிகவும் அவசியம் என்று டாக்டர். பேச்சலெட் வலியுறுத்தினார். இதன் மூலம் புதிய முறைகளை கையாண்டு குழந்தைகள், விடலைப்பருவத்தினர் மற்றும் பெண்களின் ஆரோக்கியத்தை மேம்படுத்தவும், சுகாதாரப் பிரச்சினைகளுக்கு தீர்வு காணவும் முடியும் என்று அவர் தெரிவித்தார். சிறப்பான மருத்துவ முறைகளின் வெற்றி குறித்த 12 அம்சங்களை அவர் விளக்கினார். 2018 சர்வதேச கூட்டமைப்பில் இந்திரதனுஷ் முனைப்பு இயக்கம் உட்பட பல்வேறு முயற்சிகள் தொடங்கப்படுகின்றன.
பிரதமர் அலுவலகம்
பிரதமர் திரு நரேந்திர மோடி & அமெரிக்காவின் துணை அதிபர் கமலா ஹாரிஸ் இடையே சந்திப்பு
பிரதமர் திரு நரேந்திர மோடி, தனது அமெரிக்க விஜயத்தின் போது 2021 செப்டம்பர் 23 அன்று வாஷிங்டன் டிசி யில் அமெரிக்காவின் துணைத் அதிபரான கமலா ஹாரிஸைச் சந்தித்தார்.
முதன் முறையான அவர்களது சந்திப்பு குறித்து தமது மகிழ்ச்சியை வெளிப்படுத்தினர். முன்னதாக ஜூன் 2021 இல் தொலைபேசியில் உரையாடியதை அவர்கள் அப்போது அன்புடன் நினைவு கூர்ந்தனர். அவர்கள் ஆப்கானிஸ்தானில் நடைபெற்ற அரசியல் மாற்றங்கள் மற்றும் இந்திய பசிபிக் பிராந்தியத்திற்கான உறுதிப்பாட்டை மீண்டும் உறுதிப்படுத்தியதுடன் சமீபத்திய உலகலாவிய முன்னேற்றங்கள் குறித்த கருத்துகளையும் பரிமாறிக்கொண்டனர்.
இரு தலைவர்களும் தங்கள் நாடுகளில் உள்ள COVID-19 நிலைமை குறித்து விவாதித்ததுடன், துரிதமாக தடுப்பூசி செலுத்துவதன் மூலம் தொற்றுநோயைக் கட்டுப்படுத்தும் முயற்சிகள் மற்றும் முக்கியமான மருந்துகள், சிகிச்சை சுகாதார உபகரணங்கள் வழங்குவதை உறுதி செய்வது குறித்தும் கலந்துரையாடினர்.
காலநிலை மாற்றத்திற்காக கூட்டு நடவடிக்கையின் முக்கியத்துவத்தை இரு தரப்பினரும் ஒப்புக் கொண்டனர். புதுப்பிக்கத்தக்க ஆற்றலை அதிகரிப்பதற்கான இந்தியாவின் முயற்சி மற்றும் சமீபத்தில் தொடங்கப்பட்ட தேசிய ஹைட்ரஜன் இயக்கம் பற்றி பிரதமர் பேசினார். மேலும் சுற்றுச்சூழல் நிலைத்தன்மையை ஊக்குவிக்க வாழ்க்கை முறை மாற்றங்களின் முக்கியத்துவத்தையும் அப்போது அவர் வலியுறுத்தினார்.
எதிர்காலத்தில் விண்வெளித் திட்டங்களில் கூட்டு முயற்சி, தகவல் தொழில்நுட்பம், குறிப்பாக வளர்ந்து வரும் முக்கியமான தொழில்நுட்பங்கள், அத்துடன் சுகாதாரத் துறை உள்ளிட்டவற்றில் இருதரப்பினரின் ஒத்துழைப்பு குறித்தும் அவர்கள் விவாதித்தனர். இரு தலைவர்களும் ஊக்கம் நிறைந்த மக்களுக்கிடையான தொடர்புகள், பரஸ்பர நன்மை பயக்கும் கல்வி இணைப்புகள் ஆகியவை இரு நாடுகளுக்கிடையிலான அறிவு, கண்டுபிடிப்பு மற்றும் திறமையின் அடித்தளம் என்பதை ஒப்புக் கொண்டனர்.
பிரதமர் மோடி துணை அதிபர் கமலா ஹாரிஸ் மற்றும் அவரது கணவர் திரு. டக்ளஸ் எம்ஹாஃப் இருவரையும் விரைவில் இந்தியாவுக்கு வருகை தருமாறு அழைப்பு விடுத்தார்.
ஜவுளித்துறை அமைச்சகம்
ஜவுளி அமைச்சகத்தில் அரசியலமைப்பு தினம் அனுசரிப்பு
இந்திய அரசியலமைப்பு தினத்தை முன்னிட்டு மத்திய ஜவுளி அமைச்சகத்தின் செயலாளர் திரு ரவி கபூர், இந்த அமைச்சகத்தின் அலுவலர்கள் இந்திய குடியரசுத் தலைவருடன் இணைந்து அரசியலமைப்பின் முன்னுரையை வாசிப்பதற்கு அவர்களை வழிநடத்தினார்.
நீதி, சுதந்திரம், சமத்துவம் மற்றும் சகோதரத்துவம் ஆகிய ஜனநாயக மாண்புகளை வலியுறுத்தி உறுதிமொழியும் எடுத்துக் கொள்ளப்பட்டது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1676099
----
(Visitor Counter : 70
பிரதமர் அலுவலகம்
பிரதமரின் கிசான் சம்ரிதி மையங்கள், பொருளாதாரம் மற்றும் விவசாயிகளின் நலனில் மாற்றத்தை ஏற்படுத்துகின்றன: பிரதமர்
பிரதமரின் கிசான் சம்ரிதி மையங்களின்  முக்கியத்துவம் குறித்து மத்திய அமைச்சர் டாக்டர் மன்சுக் மாண்டவியா எழுதிய கட்டுரையை பிரதமர் திரு நரேந்திர மோடி பகிர்ந்துள்ளார்.
மத்திய ரசாயனம் மற்றும் உரத்துறை அமைச்சர் டாக்டர் மன்சுக் மாண்டவியாவின் ட்விட்டர் பதிவைப் பகிர்ந்து பிரதமர் அலுவலகம் தெரிவித்துள்ளதாவது:
“விவசாயிகளுக்கு அதிகாரமளிப்பதிலும், நாட்டின் பொருளாதாரத்தின் முதுகெலும்பை வலுப்படுத்துவதிலும், பிரதமரின் கிசான் சம்ரிதி மையங்கள் ஒரு மாற்று சக்தியாக நிரூபிக்கப்படுகின்றன என்று மத்திய அமைச்சர் திரு மன்சுக் மாண்டவியா @mansukhmandviya எழுதுகிறார்.”
புதிய மற்றும் புதுப்பிக்கத்தக்க எரிசக்தி அமைச்சகம்
இந்தியா, உலக வங்கி மற்றும் சர்வதேச சூரிய சக்தி கூட்டணி ஆகியவற்றுக்கிடையேயான ஒப்பந்தம் முதல் உலக சூரிய சக்தி தொழில்நுட்ப மாநாட்டில் கையெழுத்திடப்படவிருக்கிறது
சர்வதேச சூரிய சக்தி கூட்டணியால்  ஏற்பாடு செய்யப்படும் முதல் உலக சூரிய சக்தி தொழில்நுட்ப மாநாடு நாளை மாலை  தொடங்கவிருக்கிறது. 149 நாடுகளில் இருந்து 26,000-க்கும் அதிகமானோர் இந்த மெய்நிகர் மாநாட்டில் கலந்து கொள்கின்றனர்.
கட்டுபடியாகக்கூடிய, நிலையான மற்றும் தூய்மையான பசுமை எரிசக்தியின் உற்பத்தியை மேம்படுத்துவதற்கான வழிமுறைகளை ஆராய்வது இந்த மாநாட்டின் முக்கிய நோக்கமாகும். நவீன, அடுத்த தலைமுறை தொழில்நுட்பங்களைக் குறித்தும் இது விவாதிக்கும்.
சர்வதேச சூரிய சக்தி கூட்டணி சபையின் தலைவரும், இந்திய மின்சார மற்றும் புதிய மற்றும் புதுப்பிக்கத்தக்க எரிசக்தி அமைச்சருமான திரு ஆர் கே சிங், சபையின் இணை தலைவரும் பிரான்சு சூழலியல் மாற்ற அமைச்சருமான திருமிகு பார்பரா பொம்பிலி, துணைத் தலைவர்கள் மற்றும் பலர் தொடக்க நிகழ்ச்சியில் கலந்து கொள்கின்றனர்.
நான்கு முக்கிய ஒப்பந்தங்கள் இந்த மாநாட்டில் கையெழுத்திடப்படவிருக்கின்றன. இந்தியா, உலக வங்கி மற்றும் சர்வதேச சூரிய சக்தி கூட்டணி ஆகியவற்றுக்கிடையேயான முத்தரப்பு ஒப்பந்தமும் இதில் ஒன்றாகும்.
மேலும் விவரங்களுக்கு, இந்த செய்திக் குறிப்பை ஆங்கிலத்தில் இங்கே படிக்கவும்
https://pib.gov.in/PressReleasePage.aspx?PRID=1651926
சுகாதாரம் மற்றும் குடும்ப நலத்துறை அமைச்சகம்
அதிகரித்து வரும் கொவிட் பாதிப்புகளை கட்டுப்படுத்துமாறு மகாராஷ்டிரா, கேரளா, சத்திஸ்கர் மற்றும் மேற்கு வங்க அரசுகளுக்கு மத்திய அரசு அறிவுறுத்தல்
கடந்த சில நாட்களாக அதிகரித்து வரும் கொவிட்-19 பாதிப்புகளை கட்டுப்படுத்துவதற்கு தேவையான கண்காணிப்பை தீவிரப்படுத்துமாறு மகாராஷ்டிரா, கேரளா, சத்திஸ்கர் மற்றும் மேற்கு வங்க அரசுகளுக்கு மத்திய சுகாதாரத் துறை செயலாளர் கடிதம் எழுதியுள்ளார்.
குறிப்பிட்ட நாடுகளிலும், இந்தியாவின் சில பகுதிகளிலும் புதிய வகை கொரோனாவைரஸ் பாதிப்பு கண்டறியப்பட்டுள்ள காரணத்தால், தொற்று பரவலை கட்டுப்படுத்துமாறு மாநிலங்களுக்கு அறிவுறுத்தப்பட்டுள்ளது.
கட்டுப்பாடுகளில் இருந்து வழங்கப்படும் தளர்வுகள் கொரோனா பரவலை தடுப்பதில் இது வரை அடைந்துள்ள நன்மைகளை கெடுத்துவிடக்கூடாது என்றும் மாநிலங்களுக்கு அறிவுறுத்தப்பட்டுள்ளது.
மாவட்ட மற்றும் வட்ட அளவுகளில் கொரோனா பாதிப்புகளின் அதிகரிப்பை ஆராயுமாறும், அதற்கேற்ப பரிசோதனை, கண்காணிப்பு, சிகிச்சை நடவடிக்கைகளை மேற்கொள்ளுமாறும் தனது கடிதத்தில் மத்திய சுகாதாரத் துறை செயலாளர் கூறியுள்ளார்.
நாட்டின் தற்போதைய மொத்த பாதிப்புகளில் 59 சதவீதம் மகாராஷ்டிரா, கேரளா, சத்திஸ்கர் மற்றும் மேற்கு வங்கம் ஆகிய நான்கு மாநிலங்களில் உள்ளன. கேரளாவில் கடந்த இரு வாரங்களாக குறைந்துள்ள பரிசோதனைகளின் எண்ணிக்கை குறித்தும் மத்திய சுகாதாரத் துறை செயலாளர் கவலை தெரிவித்துள்ளார்.
மேலும் விவரங்களுக்கு இந்த ஆங்கில செய்திக் குறிப்பை காணவும்:
https://pib.gov.in/PressReleasePage.aspx?PRID=1686845
-----
(Visitor Counter : 187
நிதி அமைச்சகம்
2022 அக்டோபர் – டிசம்பர் மாத காலாண்டுக்கான பொதுக்கடன் மேலாண்மை அறிக்கை
மத்திய நிதி அமைச்சகத்தின் பொருளாதார விவகாரங்கள் துறையின் கீழுள்ள பொதுக்கடன் மேலாண்மைப் பிரிவு, பட்ஜெட் பிரிவுடன் இணைந்து, 2010-2011 ஏப்ரல் – ஜூன்  முதல் பொதுக்கடன் மேலாண்மை அறிக்கையை வெளியிட்டு வருகிறது. தற்போது, அக்டோபர் முதல் டிசம்பர் வரையிலான காலாண்டின்  அறிக்கை வெளியிடப்பட்டுள்ளது.
2023-ஆம் நிதியாண்டின் 3-வது காலாண்டின்போது, மத்திய அரசு, பங்கு பத்திரங்கள் மூலம் ரூ. 3,51,000 கோடி பணத்தை திரட்டியது. இது, முந்தைய ஆண்டில் ரூ.3,18,000 கோடியாக இருந்தது. இந்த காலாண்டில், ரூ.85,377.9 கோடி திருப்பி செலுத்தப்பட்டது. 2023-வது நிதியாண்டின் 2-வது காலாண்டில் முதன்மை வெளியீடுகளின் சராசரி வரவு 7.33% ஆக இருந்த நிலையில், 3-வது காலாண்டில் 7.38%ஆக இருந்தது. புதிதாக வெளியிடப்பட்ட பங்கு பத்திரங்களின் சராசரியான முதிர்வு, 2023-ஆம் நிதியாண்டின், 3-வது காலாண்டில் 16.56 ஆண்டுகள் என்ற அளவில் இருந்தது. இது 2023-ஆம் நிதியாண்டின் 2-வது காலாண்டில், 15.62 ஆண்டுகள் என்ற அளவில் இருந்தது. பண மேலாண்மை மசோதாக்கள் மூலம் 2022 அக்டோபர் – டிசம்பர் வரை எந்த தொகையையும் மத்திய அரசு திரட்டவில்லை. இந்திய ரிசர்வ் வங்கி, இந்தக் காலாண்டில், அரசாங்கப் பத்திரங்களுக்கான திறந்த சந்தை நடவடிக்கைகளை மேற்கொள்ளவில்லை. பணப்புழக்கத்தை சரி செய்யும் வசதியின் கீழ், இந்திய ரிசர்வ் வங்கியின் தினசரி நிகர பணப்புழக்கம், விளிம்புநிலை வசதி மற்றும் பணப்புழக்க வசதி ஆகியவை, காலாண்டில் ரூ.39,604 கோடியாக இருந்தது.
ரெயில்வே அமைச்சகம்
ரயில் கௌஷல் விகாஸ் யோஜனா மூலம் 15,000-க்கும் மேற்பட்ட இளைஞர்களுக்கு இந்தியன் ரயில்வே இலவச பயிற்சி
ரயில் கௌஷல் விகாஸ் யோஜனா  மூலம் 15,000-க்கும் மேற்பட்ட இளைஞர்களுக்கு இந்தியன் ரயில்வே இலவச திறன் மேம்பாட்டுப் பயிற்சி அளித்துள்ளது. இளைஞர்களை அதிகாரமிக்கவர்களாக மாற்றுவதற்கு ஏதுவாக, ரயில்வே பயிற்சி நிறுவனங்கள் சார்பில் திறன் மேம்பாட்டுப் பயிற்சியை, கௌஷல் விகாஸ் திட்டத்தின் மூலம், இந்தியன் ரயில்வே வழங்கி வருகிறது. கடந்த 2021-ம் ஆண்டு அறிமுகப்படுத்தப்பட்ட இந்தத் திட்டத்தில் இதுவரை 23 ஆயிரத்து 181 பேர் முன்பதிவு செய்துள்ளனர். இவர்களில் 15 ஆயிரத்து 665 இளைஞர்கள் வெற்றிகரமாக தங்கள் பயிற்சியை நிறைவு செய்துள்ளனர்.
இந்தத் திட்டத்தின் கீழ் எலெக்ட்ரீஷியன், வெல்டர், மெக்கானிக், ஃபிட்டர் உள்ளிட்ட 14 தொழில்நுட்பங்கள் சார்ந்த பயிற்சிகள் வழங்கப்படுகின்றன. இதற்கென நாடு முழுவதும் மாநிலம் மற்றும் யூனியன் பிரதேசங்களின் புறநகர்ப்பகுதிகள் உள்ளிட்ட பல இடங்களில் 94 பயிற்சி மையங்கள் இந்தியன் ரயில்வே சார்பில் அமைக்கப்பட்டுள்ளன. இவற்றில் எந்த மையத்தில் வேண்டுமானாலும் பயிற்சி பெற விரும்புபவர்கள் பயிற்சி பெறலாம். முழுக்க முழுக்க இலசமாக வழங்கப்படும் இந்தப் பயிற்சியைப் பெற ஆர்கேவிஒய் இணைய தளம் வாயிலாக பதிவு செய்து கொள்ள வேண்டும். அவ்வாறு பயிற்சி பெறுபவர்களுக்கு வேலைவாய்ப்பும் வழங்கப்படுகிறது. வேலையில்லா இளைஞர்களுக்கு திறன் மேம்பாடு மூலம் பயிற்சி அளிப்பதுடன், தொழில் முனைவோரை உருவாக்குவதும் ரயில் கௌஷல் விகாஸ் திட்டத்தின் முக்கிய நோக்கமாகும். இது பிரதமரின் திறன் மேம்பாட்டுப் பயிற்சியின் கீழ் செயல்படுத்தப்படுவது குறிப்பிடத்தக்கது.
உள்துறை அமைச்சகம்
நிலநடுக்கத்தைச் சமாளிப்பது குறித்து வடகிழக்கு மாநிலங்களில் ஒத்திகை
நிலநடுக்கம் ஏற்பட்டால், அதைச் சமாளிப்பது குறித்த பரிசோதனை ஒத்திகை ஒன்று பேரிடர் மேலாண்மை தேசிய ஆணையகம் சார்பில் நடத்தப்பட்டது. திரிபுரா, நாகாலாந்து, மிஜோரம் ஆகிய மாநிலங்களில் இந்தப் பரிசோதனை இன்று  நடத்தப்பட்டது. மாநில அரசுகள் இத்தகைய சூழலில் எப்படி நடந்துகொள்கின்றன, எப்படித் தயார்நிலையில் இருக்கின்றன என்பதைக் கண்டறியும் வகையிலும் இந்த ஒத்திகை நடத்தப்படுகிறது. இந்த ஒத்திகை சம்பந்தப்பட்ட மாநில பேரிடர் மேலாண்மை ஆணையகங்களுடன் இணைந்து மேற்கொள்ளப்பட்டது.
1897ம் ஆண்டு ஷில்லாங்கில் நேர்ந்த நிலநடுக்கத்தைப் போன்ற ஒரு நிகழ்வு நடத்திக் காட்டப்பட்டது. அந்த நிலநடுக்கம் 8.7 ரிக்டர் அளவு பதிவானது. அப்போது நடந்த பேரிடரில் ஷில்லாங் நகரமே சிதைந்து, வடகிழக்கு மாநிலங்கள் முழுவதுமே பாதிக்கப்பட்டது.
மேற்குறிப்பிட்ட மூன்று மாநிலங்களிலும் மருத்துவமனைகள், அங்காடி வளாகங்கள், பள்ளிகள், உயர்ந்த கட்டடங்கள் என்று தேர்ந்தெடுக்கப்பட்ட பகுதிகளில் இந்த நிலநடுக்கம் போன்ற தோற்றம் நிகழ்த்திக் காட்டப்பட்டது. அத்துடன், சம்பவம் குறித்த தகவலை அறிந்து, விரைந்து சென்று நிலைமையைச் சமாளிக்கும் முறையை மேம்படுத்துவது, பாதிக்கப்பட்டோரை உடனடியாகக் காப்பாற்றி உதவுவது தொடர்பான பயிற்சியும் தரப்பட்டது.
மேலும் விவரங்களை அறிந்துகொள்ள இணையதளம் காணவும்: http://pib.nic.in/
(Visitor Counter : 94
உள்துறை அமைச்சகம்
தாத்ரா & நாகர் ஹவேலி மற்றும் டாமன் & டையூ-வில் மின்சார விநியோகம் மற்றும் சில்லரை விநியோக வர்த்தகத்தை தனியார்மயமாக்க மத்திய அமைச்சரவை ஒப்புதல்
பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், தாத்ரா & நாகர் ஹவேலி மற்றும் டாமன் & டையூ-வில் மின்சார விநியோகம் மற்றும் சில்லரை வர்த்தகத்தை தனியார்மயமாக்குவதற்காக நிறுவனம்  ஒன்றை தொடங்க ஒப்புதல் அளிக்கப்பட்டுள்ளது. புதிதாக தொடங்கப்படும் இந்த நிறுவனத்தின் பங்குகள், அதிகபட்ச தொகைக்கு ஏலம் எடுப்போருக்கு விற்பனை செய்யப்படுவதுடன், தற்போது பணியாற்றி வரும் ஊழியர்களின் பொறுப்புகளை கவனிக்க அறக்கட்டளை உருவாக்கப்படும்.
இந்த தனியார் மயமாக்கல் நடவடிக்கை, தாத்ரா & நாகர் ஹவேலி மற்றும் டாமன் & டையூ-வில் உள்ள 1.45 லட்சத்திற்கும் மேற்பட்ட நுகர்வோருக்கு மேம்பட்ட சேவையை வழங்குவதுடன் இயக்க மேம்பாடு மற்றும் விநியோக செயல் திறனை மேம்படுத்துவதுடன் நாடுமுழுவதும் பின்பற்றத்தக்க முன்மாதிரியை ஏற்படுத்தும். இது மின்சாரத் தொழிலில் போட்டியை அதிகரித்து வலுப்படுத்த வகை செய்வதுடன், நிலுவைத் தொகையை வசூலிக்கவும் வகை செய்யும்.
கட்டமைப்பு சீர்திருத்தங்கள் வாயிலாக இந்தியாவை தற்சார்பு அடைந்த நாடாக மாற்ற, ‘தற்சார்பு இந்தியா திட்டம்’ இந்திய அரசால் மே 2020-ல் தொடங்கப்பட்டது. இத்திட்டத்தின்படி, தனியார் மயமாக்கல் மூலம் யூனியன் பிரதேசங்களில் மின்சார விநியோகம் மற்றும் சில்லரை விற்பனையில் சீர்திருத்தங்கள் மேற்கொள்ளப்படும்.
தாத்ரா & நாகர் ஹவேலி மற்றும் டாமன் & டையூ மின்சார விநியோக கழகம் என்ற பெயரில், முற்றிலும் அரசுக்கு சொந்தமான ஒரே விநியோக நிறுவனம் மற்றும் அறக்கட்டளை ஏற்படுத்தப்பட்டு, புதிதாக தொடங்கப்படும் நிறுவனத்திற்கு மாறுதல் செய்யப்படும் பணியாளர்களின் காலமுறை பலன்கள் நிர்வகிக்கப்படும். புதிதாக தொடங்கப்படும் நிறுவனத்திற்கு சொத்துக்கள், பொறுப்புகள், பணியாளர்கள் மாற்றம், தாத்ரா & நாகர் ஹவேலி மற்றும் டாமன் & டையூ மின்சார  மாற்றத் திட்டம் 2020-ன் படி மேற்கொள்ளப்படும்.
(
நுகர்வோர் நலன், உணவு மற்றும் பொது விநியோகம் அமைச்சகம்
விவசாயத்திற்கு ஊக்கத்தொகை அளித்து, தானியங்களை விநியோகிப்பதற்காக விதிமுறைகளை திருத்த வேண்டிய நேரம் வந்துவிட்டது: திரு பியூஷ் கோயல்
உணவு தானியங்களின் கொள்முதல், விநியோகம் மற்றும் வழங்கல் ஆகியவற்றுக்கான கொள்கை கட்டமைப்பை ஆய்வு செய்த மத்திய நுகர்வோர் விவகாரங்கள், உணவு, பொது விநியோகம், ரயில்வே மற்றும் வர்த்தகம் & தொழில்துறை அமைச்சர் திரு பியூஷ் கோயல், விவசாயத்திற்கு ஊக்கத்தொகை அளித்து, தானியங்களை விநியோகிப்பதற்காக விதிகளை திருத்த வேண்டிய நேரம் வந்துவிட்டது என்றார்.
விவசாயம் மற்றும் தானியங்களின் கொள்முதல் திட்டமிட்டு அதிகரிக்கப்பட வேண்டும் என்று அமைச்சர் கூறினார்.
உணவு மற்றும் பொது விநியோக துறை மற்றும் விவசாய அமைச்சகத்தின் மூத்த அதிகாரிகள் இதில் கலந்து கொண்டனர். மக்கா, ஜுவர், பஜ்ரா மற்றும் ராகி போன்றவை உடல் நலத்திற்கு மட்டுமில்லாது வேளாண் பொருளாதாரத்திற்கும் நன்மை பயக்கும் என்பது குறிப்பிடத்தக்கது.
நாட்டில் தினையை பிரபலப்படுத்துவதற்கான தேவையை பிரதமர் சமீபத்தில் வலியுறுத்தினார். 2023-ஐ சர்வதேச தினை ஆண்டாக ஐக்கிய நாடுகள் பொது சபை அறிவித்துள்ளது. இவற்றின் காரணமாக, உணவு தானியங்களின் கொள்முதல், விநியோகம் மற்றும் வழங்கல் ஆகியவற்றுக்கான கொள்கை வழிகாட்டுதல்களை மாற்றியமைக்க வேண்டியுள்ளது.
விதிமுறைகளை திருத்தியமைப்பதன் மூலம் தானியங்களின் கொள்முதலுக்கு ஊக்கம் கிடைக்கும் என்று அமைச்சர் கூறினார். 2020-21 கரிப் பருவத்தின் போது இந்தியாவில் 3,04,914 விவசாயிகள் பலனடைந்தனர். 2020-21-ல் 11.62 லட்சம் மெட்ரிக் டன் தானியங்கள் கொள்முதல் செய்யப்பட்டன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1727299
----
(Visitor Counter : 171
பாதுகாப்பு அமைச்சகம்
மெட்ரோ ரயில் நிலையங்களில் பயோடயஜெஸ்டர் தொழில்நுட்பம்: மகா-மெட்ரோவுடன் டிஆர்டிஓ புரிந்துணர்வு ஒப்பந்தம்
இந்திய அரசின் முன்னணி ஆராய்ச்சி முகமையான பாதுகாப்பு ஆராய்ச்சி மேம்பாட்டு நிறுவனமும் , இந்திய, மகாராஷ்டிர அரசுகளின் கூட்டு நிறுவனமான மகாராஷ்டிரா மெட்ரோ ரயில் நிறுவனமும்  தண்ணீர் சேமிப்பிலும், சுற்றுச்சூழல் பாதுகாப்பிலும் இணைந்து பணிபுரிந்து வருகின்றன.
பாதுகாப்பு ஆராய்ச்சி மேம்பாட்டு நிறுவனத்தின், சுற்றுச்சூழலுக்கு கேடு விளைவிக்காத உயிரிசெரிமான  இயந்திரங்களை  தனது நிலையங்களில் மகா-மெட்ரோ நிறுவி வருகிறது.
மெட்ரோ ரயில் மையங்களில் மனிதக் கழிவுகளை கையாள்வதற்காக மேம்படுத்தப்பட்ட பயோ டயஜெஸ்டர்  தொழில்நுட்பத்தை செயல்படுத்துவதற்கான தொழில்நுட்ப ஆதரவை டிஆர்டிஓ வழங்குவதற்கான புரிந்துணர்வு ஒப்பந்தமானது, பாதுகாப்பு ஆராய்ச்சி மேம்பாட்டு நிறுவனம், மகாராஷ்டிரா மெட்ரோ ரயில் நிறுவனம் ஆகியவற்றுக்கிடையே இன்று கையெழுத்தானது.
பாதுகாப்பு ஆராய்ச்சி மேம்பாட்டு நிறுவன தலைமை இயக்குநரும், உயிர் அறிவியல் துறை மூத்த விஞ்ஞானியானியுமான டாக்டர் ஏ கே சிங், மகாராஷ்டிரா மெட்ரோ ரயில் நிறுவனத்தின் நிர்வாக இயக்குநர் டாக்டர் பிரிஜேஷ் தீக்ஷித் ஆகியோர் புரிந்துணர்வு ஒப்பந்தத்தில் கையெழுத்திட்டனர்.
உள்நாட்டிலேயே உருவாக்கப்பட்ட, குறைந்த செலவிலான, பசுமை தொழில்நுட்பமான பயோ டயஜெஸ்டர் இடத்தையும், தண்ணீரையும் சேமிக்கிறது. 2.40 லட்சம் பயோ டயஜெஸ்டர்களை இந்திய ரயில்வே ஏற்கனவே நிறுவியுள்ளது குறிப்பிடத்தக்கது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1686284
நிதி அமைச்சகம்
கேரளா, மேற்கு வங்கம், தமிழகத்தில் வருமான வரித்துறை சோதனை, பல கோடி ரூபாய் மதிப்புள்ள பணம், நகைகள் பறிமுதல்
கேரள மாநிலத்தில் அறக்கட்டளை ஒன்றுக்கு சொந்தமான இடங்களில் நடைபெற்ற வருமான வரி சோதனை, மேற்கு வங்கத்தில் நிலக்கரி வர்த்தக நிறுவனம் ஒன்றில் நடந்த வருமானவரி சோதனை ஆகியவற்றில் பல கோடி ரூபாய் மதிப்புள்ள பணம், நகைகள் பறிமுதல் செய்யப்பட்டன.
கேரள மாநிலம் திருவல்லாவில் உள்ள மதபோதகர் ஒருவருக்குச் சொந்தமான குழுமத்தின் பல்வேறு அறக்கட்டளைகளில் நவம்பர் 5-ஆம் தேதி வருமானவரித் துறை அதிகாரிகள் சோதனை மேற்கொண்டனர். தொண்டு, மத அறக்கட்டளைகளாக 1961-ஆம் ஆண்டு வருமானவரி சட்டத்தின் விலக்குப் பெற்று இவை நடத்தப்பட்டு வந்தன. இந்த குழுமத்துக்குச் சொந்தமாக நாடு முழுவதும் வழிபாட்டு இடங்கள், பள்ளிகள், கல்லூரிகள் உள்ளன.
கேரள மாநிலத்தில் ஒரு மருத்துவக் கல்லூரி மற்றும் மருத்துவமனை உள்ளது. கேரளா, தமிழ்நாடு, மேற்கு வங்கம், கர்நாடகா, சண்டிகர், பஞ்சாப் மற்றும் தெலங்கானா மாநிலங்களில் உள்ள 66 இடங்களில் வருமானவரி சோதனைகள் நடைபெற்றன.
இந்த குழுமம் குறித்து கிடைந்த நம்பகமான தகவலின் அடிப்படையில் சோதனை மேற்கொள்ளப்பட்டது. ஏழைகளுக்கும், ஆதரவற்றவர்களுக்கு உதவி செய்வதற்கும், சுவிசேஷ நோக்கங்களுக்காகவும் வெளிநாடுகளில் இருந்து நன்கொடைகளை அறக்கட்டளைகள் பெற்று வந்தன. ஆனால், வரி விலக்குப் பெற்ற இந்த நிதியை கணக்கில் வராத பணப் பரிமாற்றங்களாக சொந்த உபயோகத்துக்காகவும், ரியல் எஸ்டேட் வணிக பரிமாற்றங்களுக்கும், சட்டவிரோத செலவுகளிலும் ஈடுபட்டது தெரியவந்தது.
இந்த குழுமத்துக்குச் சொந்தமாக 30 அறக்கட்டளைகள் நாடு முழுவதும் பதிவு செய்யப்பட்டுள்ளன. பெரும்பாலான அறக்கட்டளைகள் வெறுமனே ஆவணமாக மட்டுமே உள்ளன. பணத்தை வேறு வழிகளுக்கு மாற்றுவதற்காகவே இந்த அறக்கட்டளைகள் உபயோகிக்கப்பட்டுள்ளன.
சோதனையின் போது கணக்கில் வராத ரொக்கப்பணம் பல்வேறு ரியல் எஸ்டேட் பரிமாற்றங்களுக்கு பயன்படுத்தப்பட்டதற்கான ஆவணங்கள், சொத்து விற்பனை பத்திரங்கள் உள்ளிட்டவை கைப்பற்றப்பட்டன. கண்டுபிடிக்கப்பட்ட ஆவணங்களின் அடிப்படையில் நூற்றுக்கணக்கான கோடி ரூபாய்கள் பணப்பரிமாற்றம் நடைபெற்றது உறுதி செய்யப்பட்டுள்ளது. தில்லியில் உள்ள ஒரு வழிபாட்டு தலத்தில் இருந்து ரூ.3.85 கோடி பறிமுதல் உட்பட கணக்கில் வராத ரூ.6 கோடி பணம் கைப்பற்றப்பட்டுள்ளது. மேலும் விசாரணை நடைபெற்று வருகிறது.
மேற்கு வங்க மாநிலத்தில் கொல்கத்தா, புருலியா, ராணிகஞ்ச், அசன்சோல் ஆகிய இடங்களில் நிலக்கரி வர்த்தககர் ஒருவருக்குச் சொந்தமான இடங்களில் 5-ஆம் தேதி வருமானவரி சோதனை நடத்தப்பட்டது. கணக்கில் வராத பணப்பரிமாற்றங்கள் நடைபெறுவதாக உளவுத்துறை அளித்த தகவலின் அடிப்படையில் இந்த சோதனைகள் நடைபெற்றன.
சோதனையின் போது, மதிப்பு குறிப்பிடப்படாத போலியான முதலீடு ஆவணங்கள் கைப்பற்றப்பட்டன. இதன் மதிப்பு ரூ.150 கோடியாகும். இவை மோசடிப் பணப்பரிவர்த்தனைகள் என்று நிறுவனத்தின் உரிமையாளர் வாக்குமூலம் அளித்துள்ளார்.
மணல், நிலக்கரி வணிகங்களின் வாயிலாக நடைபெற்ற பணப்பரிவர்த்தைகளுக்கான ஏராளமான ஆவணங்கள் கைப்பற்றப்பட்டன. பல்வேறு வணிக செயல்பாடுகளுக்காக, நிலக்கரி போக்குவரத்துக்காக கணக்கில் காட்டப்படாத செலவினங்கள் மேற்கொள்ளப்பட்டதற்கான ஆவணங்களும் கண்டுபிடிக்கப்பட்டன. சோதனையின்போது ரூ.7.3 கோடி மதிப்புள்ள ரொக்கம், நகை ஆகியவை பறிமுதல் செய்யப்பட்டன. மேலும் விசாரணை நடைபெற்று வருகிறது.
மேலும் விவரங்களுக்கு இந்த ஆங்கில செய்திக் குறிப்புகளைப் பார்க்கவும்:
https://www.pib.gov.in/PressReleasePage.aspx?PRID=1670627